Nog bewerings van gayseks teen Shrien DewaniShrien en Anni Dewani Die 53-jarige politieke raadgewer is die tweede man om te beweer dat hy ŉ seksuele verhouding met Dewani gehad het. The Daily Star berig dat hy en Dewani glo tussen 2003 en 2008 verskeie kere seks gehad het by ŉ gayklub in Londen. Die man het glo besluit om nou na vore te kom nadat Dewani onlangs ontken het dat hy gay is. In Desember 2010 het ŉ 39-jarige Duitse prostituut beweer hy het drie keer teen betaling met Dewani seks gehad. Brittanje se hooggeregshof het Vrydag beslis dat Dewani se uitlewering aan Suid-Afrika uitgestel moet word totdat sy geestestoestand verbeter. Dewani word geïmpliseer in die moord op sy vrou Anni (28) terwyl die paartjie in November 2010 op hul wittebrood in Suid-Afrika was.